Limenitidinae

Adoliadini
 Limenitidini
 Neptini
 Parthenini
 Pseudacraea
 Kumothales inexpectata
 Pseudoneptis bugandensis


Limenitidinae er en gruppe av sommerfugler som tilhører den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. De fleste av artene er tropiske, bare slekten Limenitis finnes i de nordlige områdene. I Norge finnes arten ospesommerfugl (Limenitis populi).

 Utseende 
Middelsstore til store (vingespenn 35 – 110 mm), robuste sommerfugler med ganske store vinger. Vingene er vanligvis mørkebrune med lyse bånd eller flekker, ofte med et visst metallisk skimmer. Kroppen er slank til ganske kraftig, antennene er rundt halvparten så lange som forvingene. Forvingene er avrundet trekantede, forholdsvis smale hos Limenitis og beslektede slekter, bredere og mer avrundede hos den store slekten Neptis. Vingenes ytterkant er vanligvis bølgete. Bakvingene er forholdsvis store. gjerne avrundet kvadratiske på form. Vingenes underside har et mønster som ligner oversidens, men grunnfargen er lysere, ofte brunrød. Larvene er nakne, med flere fingeraktige utvekster.

 Levevis 
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter. Mange Liminitidinae etterligner giftige sommerfugler av andre grupper, særlig monarksommerfugler (Danaini). Et kjent eksempel er det nordamerikanske arten falsk monark (Limenitis archippus), som er en meget god kopi av den giftige monarksommerfuglen (Danaus plexippus). Den falske monarken kan skilles fra den ekte på at den jamtover er en tanke mindre, og på at den har et ekstra, tynt, svart tverrbånd i bakvingene. Det viser seg at den falske monarken også er nokså giftig, så det er sannsynlig at begge artene drar fordel av at de ligner hverandre – en fugl som har forsøkt å spise den ene vil senere unngå begge to.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Limenitidinae Behr, 1846
 Parthenini Reuter, 1896 – sju arter, Sørøst-Asia
 Slekten Parthenos Hübner, 1819 – tre arter, fra Sri Lanka til Salomonøyene
 Bhagadatta austenia (Moore, 1872) – Assam og Nord-Burma
 Slekten Lebadea Felder, 1861 – tre arter
 Slekten Pseudacraea Westwood, 1850 – 15 arter i Afrika, etterligner Danaini og Acraeini
 Neptini Newman, 1870 – minst 250 arter
 Slekten Cymothoe Hübner, 1819 – 75 arter, Afrika
 Harma theobene Doubleday, 1848 – Afrika
 Slekten Aldania Moore, 1896 – 7 arter, Øst-Asia
 Slekten Pantoporia Hübner, 1819 – 14 arter, India – Australia
 Slekten Phaedyma Felder, 1861 – 10 arter, Malaysia og Bismarck-øyene
 Slekten Neptis Fabricius, 1807 – minst 150 arter, Afrika og Asia
 Kumothales inexpectata Overlaet, 1940 – bare i den Den demokratiske republikken Kongo
 Pseudoneptis bugandensis Stoneham, 1935 – Afrika
 Adoliadini Doubleday, 1845 – ca. 550 arter, Afrika og Asia
 Slektsgruppen Adoliadina – minst 110 arter, Sørøst-Asia
 Slekten Bassarona Moore, 1897 – åtte arter, Sikkim – Filippinene
 Slekten Euthalia Hübner, 1819 – ca. 55 arter, India – Borneo
 Euthaliopsis aetion (Hewitson, 1862) – Ny-Guinea og Molukkene
 Slekten Tanaecia Butler, 1869 – ca. 30 arter, India – Filippinene
 Slekten Lexias Boisduval, 1832 – 17 arter, India – Australia
 Dophla evelina (Stoll, 1790) – Sri Lanka – Filippinene
 Abrota ganga Moore, 1858 – Sikkim, Kina og Taiwan
 Neurosigma siva (Westwood, 1850) – Sikkim og Thailand
 Slektsgruppen Bebearina – Afrika
 Cynandra opis (Drury, 1773)
 Slekten Catuna Kirby, 1871 – fem arter, Vest- og Sentral-Afrika
 Pseudargynnis hegemone (Godart, 1819) – Sentral-Afrika
 Slekten Euriphene Boisduval, 1847 – ca. 75 arter
 Slekten Euryphura Staudinger, 1891 – 16 arter
 Euryphaedra thauma Staudinger, 1891 – Vest-Afrika
 Slekten Euphaedra Hübner, 1819 – ca. 220 arter
 Hamanumida daedalus (Fabricius, 1775) – Afrika og Den arabiske halvøy
 Slekten Euptera Staudinger, 1891 – ni arter, Afrika og Madagaskar
 Slekten Pseudathyma Staudinger, 1891 – 14 arter
 Slekten Aterica Boisduval, 1833 – to arter, Afrika og Madagaskar
 Crenidomimas concordia (Hopffer, 1855) – Sør-Afrika
 Slekten Bebearia Hemming, 1960 – vel 100 arter
 Harmilla elegans Aurivillius, 1892 – Sentral-Afrika
 Limenitidini – 173 arter, mangler i Afrika
 Slekten Adelpha Hübner, 1817 – ca. 85 arter, amerikanske
 Lamasia lyncides (Hewitson, 1859) – Sulawesi
 Seokia pratti (Leech, 1890)
 Slekten Tacola Moore, 1898 – tre arter, Malaysia – Sulawesi
 Pandita sinope Moore, 1858 – Malaysia – Java
 Slekten Athyma Westwood, 1850 – 35 arter, fra Tibet i vest til Salomonøyene i øst, men mangler på Ny-Guinea
 Slekten Limenitis Fabricius, 1807 – 21 arter, den eneste slekten som finnes i Europa og Nord-Amerika
 Ospesommerfugl, Limenitis populi (Linnaeus, 1758) – fåtallig langs kysten til Rogaland
 Hvit admiral, Limenitis camilla (Linnaeus, 1764) – over det meste av Europa, har i perioder hatt bestander i Sør-Sverige
 Falsk monark, Limenitis archippus (Cramer)
 Slekten Sumalia Moore, 1898 – fire arter, Himalaya – Sumba
 Slekten Parasarpa Moore, 1898 – fire arter, India – Timor
 Auzakia danava (Moore, 1858) – Tibet – Sumatra
 Slekten Litinga Moore, 1898 – to arter, Kina
 Patsuia sinensium (Oberthür, 1876) – Kina og Tibet
 Slekten Moduza Moore, 1881 – ni arter, India – Sumba, spesielt på Filippinene
 Slekten Tarattia Moore, 1898 – fire arter, Filippinene, Borneo og Sulawesi

 Kilder 
 Wahlberg, N. og Brower, A.V.Z. (2006) Limenitidinae på Tree of life 
 Carter, D. (1994) Sommerfugler fra hele verden. Teknologisk Forlag. ISBN 82-512-0438-0
 Eliasson, C.U., Ryrholm, N., Holmer, M. Jilg, K. & Gärdenfors, U. (2005) Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove (2000) Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3

 Eksterne lenker 

 Svenska Fjärilar, med bildegalleri
 Norges sommerfugler
 Markku Savela's Lepidoptera and some other life forms: Sjekkliste over artene. Hentet 28.12. 2011

Kategori:Flikvinger
Kategori:Sommerfugler formelt beskrevet i 1864
Kategori:Dyr formelt beskrevet av Hans Hermann Behr